ועדת הכספים, כנסת 16, פרוטוקול מספר 195, 2005-09-19 11:00

יעקב ליצמן: אני פותח את הישיבה.

יעקב ליצמן: הנושא הוא תיקונים בתקנות ניירות ערך.

דניאל רימון: יש בפניכם ארבע תקנות שונות שבאות להסדיר שני עניינם שונים.

דניאל רימון: התיקון האחד נועד לקבוע הסדר לגבי תאגידים שמבקשים לערוך את הדוחות הכספיים שלהם במטבע שונה מהשקל החדש.

דניאל רימון: זה בעצם מעגן הנחייה קיימת שבחלקה פוקעת ב19.9, בחלקה פוקעת בסוף השנה.

דניאל רימון: זה הסדר שבעצם אומר שברגיל המטבע הוא השקל, במטבע שונה צרך לתרגם, ובמקרים אחרים ניתן לציין רק את שער החליפין ואת השינויים בו מבלי להידרש לתרגום ממש.

דניאל רימון: עניין שני שמוסדר כאן זה תקנות עריכה לדוחות כספיים.

דניאל רימון: כיום, חברות נדרשות בדוחות הכספיים שלהן לציין עסקאות שהחברה עשתה עם בעלי עניין בה, כאשר יש אפשרות לקבל פטור בעסקאות כאלה מהרשות לניירות ערך.

דניאל רימון: כרגע זה יוצר כוח שאין לרשות יכולת להפעילו בצורה משמעותית, כיוון שמדובר בעסקאות זניחות שהחברה הרבה פעמים מתקשה לסמן אותן.

דניאל רימון: מכיוון שהחברה מתקשה לסמן אותן, כך גם קשה לה להעביר את המידע לרשות כדי שהיא תוכל להפעיל את שיקול דעתה ולתת את הפטור.

דניאל רימון: אנחנו מבקשים לגלגל את שיקול הדעת לחברה.

דניאל רימון: החברה תצטרך להחליט האם מדובר בעסקה חריגה, האם מדובר בעסקה זניחה.

בנימין אלון: התקנות האלו לא הגיעו אלינו.

דניאל רימון: היו שני מכתבים נפרדים שאוחדו יחד בתקנות.

דניאל רימון: משום מה הם לא מונחים פה.

דניאל רימון: המכתב נשלח מהשר לכאן.

דניאל רימון: הסוג השלישי, שהוא לא זניח אך גם לא חריג, זה שצריך תיאור ביניים.

דניאל רימון: שינינו נוסח מחברה בת לחברה מאוחדת.

דניאל רימון: אנחנו מבקשים שהתחילה תהיה מיידית.

יעקב ליצמן: מה זה מיידית?

דניאל רימון: בעת הפרסום, למעט תקנה 64 שאנחנו מבקשים שהיא תהיה לגבי דוחות 2005.

דניאל רימון: היום בבוקר קיבלנו הערות.

דניאל רימון: איגוד החברות העיר הערות לתקנות, בעיקר לתקנה 64.

דניאל רימון: קיבלנו מלשכת רואי החשבון כמה הערות שאנחנו מקבלים.

דניאל רימון: בתקנה 64 (2)(א) נאמר "וחברה מאוחדת".

דניאל רימון: אנחנו מבקשים לתקן את זה כך שייאמר "או חברה מאוחדת".

דניאל רימון: בתקנה (ב)(ד) (1) אנחנו מבקשים שיהיה כתוב "העסקה הזניחה.

דניאל רימון: על התאגיד לציין סוגים ומאפיינים".

דניאל רימון: בתקנת משנה (2) לאותה תקנה אנחנו מבקשים שהסייפה שמתחילה במילה "לרבות" תימחק.

יעקב ליצמן: מי בעד תקנות ניירות (עריכת דוחות כספיים שנתיים) (תיקון מס'), התשס"ה-2005, תקנות ניירות ערך (עסקה בין חברה לבין בעל שליטה בה) (תיקון מס'), התשס"ה-2005, תקנות ניירות ערך (הצעה פרטית של ניירות ערך בחברה רשומה) (תיקון מס'), התשס"ה-2005, ותקנות ניירות ערך (דוחות תקופתיים ומידיים) (תיקון מס' 2), התשס"ה-2005?

יעקב ליצמן: אנחנו מדברים על מכתב מ11 ביולי 2005 של שר האוצר הקודם ששר האוצר הנוכחי מאשר.

יעקב ליצמן: ה צ ב ע ה בעד - 3 נגד – 0 אושר

יעקב ליצמן: התקנות אושרו.

יעקב ליצמן: תודה רבה.